# Forslag til bønneformulering i gudstjenester for Sjømannskirken

**For jubileumsgudstjenester og andre gudstjenester**

**Alt I**

Himmelske Far, vi takker deg for den verdensvide kirke som vi også får være en del av. Vi takker og ber deg for Sjømannskirken sitt arbeid. La Sjømannskirkens arbeid fremme ditt rike ved å være en kirke midt i verdens hverdag. Hjelp Sjømannskirken å være en kirke som er livsnær, oppsøkende og omsorgsfull. La mennesker kjenne seg sett og møtt i sin egen livssituasjon, og gi mange mot til å tro evangeliets frigjørende krefter.

Velsign ansatte og frivillige i deres tjeneste, og lå håpet og gleden være det som bærer gjennom alt arbeid som Sjømannskirken driver.

Gud vi ber.

**Alt II**

I dag ber vi for Sjømannskirkens arbeid verden over.

Vi ber for ansatte og frivillige, at de i sin tjeneste må få bringe mot og håp til mennesker de møter.

Og at de som opplever kriser og motgang må finne en åpen dør til kirker og mennesker som kan gi trøst og tro på en fortsatt framtid.

Vi takker deg Gud for alt det Sjømannskirken gjennom mange år har fått bety for mange, både ute og hjemme, og vi ber om at du fortsatt vil legge din velsignelse til.

Gud vi ber.

**Alt III**

Herre, vi takker deg for Sjømannskirken, - som gjennom mange år har vært til stor velsignelse for mange. Og vi ber om at ansatte og frivillige fortsatt må se og møte mennesker i deres livssituasjon på en slik måte at de får oppmuntring og glede i det livet som er deres.

La lyset fra evangeliet være den bærende kraft i alt arbeid som Sjømannskirken driver.

Gud vi ber.

Mulighet for å innlede med: I dag ber vi særskilt for--------

Alt I og II til bruk for spesielle jubileumsgudstjenester, og Alt III til andre gudstjenester, f.eks. ved utsendelser

**Mulige salmer til bruk i gudstjenester i regi av Sjømannskirken:**

896 Kvar gong Jesu navn eg nemner

893 Jeg er en seiler

475 Tårnhøye bølger

452 Du som styre straum og vind

815 O stor Gud som hjelpe kan

Skeie 316 – 216 Mellom tid og evighet. (skrevet til gen.fors. i år 2000)

Andre salmer

454 Herre gjør det stille

899 Jeg tror på jordens forvandling

432 Vi syng med takk og glede

328 Min hyrding er

324 Ikke en spurv til jorden

895 Ja, engang mine øyne

O.m.fl.